
Parlamentul  României

Camera  Deputaţilor

Comisia pentru industrii si servicii










  Bucureşti,   20.06.2013





                                            Nr.23/130/2013
P.L.x104/2013
BIROUL PERMANENT
AL
CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.11/2013 pentru modificarea şi completarea Ordonanţei Guvernului nr.27/2011 privind transporturile rutiere, transmis cu adresa nr.P.L.x 104  din 2 aprilie 2013.


În conformitate cu prevederile art. 75 din Constituţia României, republicată, Camera Deputaţilor este Cameră decizională.
PREŞEDINTE,

Iulian Iancu

Parlamentul  României

Camera  Deputaţilor

Comisia pentru industrii si servicii

Bucureşti, 20.06.2013








                                                                           Nr.23/130/2013
P.L.x104/2013
R A P O R T

asupra proiectului de Lege privind aprobarea Ordonanţei de urgenţă a Guvernului nr.11/2013

pentru modificarea şi completarea Ordonanţei Guvernului nr.27/2011 privind transporturile rutiere


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată pentru avizare şi dezbatere în fond cu proiectul de Lege pentru aprobarea Ordonanţei de urgenţă a Guvernului nr.11/2013 pentru modificarea şi completarea Ordonanţei Guvernului nr.27/2011 privind transporturile rutiere, transmis cu adresa nr.P.L.x 104  din 2 aprilie 2013 şi înregistrat la comisie cu nr.23/130/2013.


Conform dispoziţiilor art.75 alin.(1) din Constituţia României, republicată, Camera decizională pentru acest proiect de lege este Camera Deputaţilor.

Proiectul de lege a fost adoptat de Senat, cu un amendament, în şedinţa din 25 martie 2013.

Proiectul de lege a fost avizat favorabil de Consiliul Legislativ, cu avizul nr.102 din 28 februarie 2013, cu observaţii şi propuneri, care au fost preluate de iniţiator.

Proiectul de lege a fost avizat favorabil de Comisia pentru buget, finanţe şi bănci cu avizul nr.22/141 din 9 aprilie 2013.



Proiectul de lege are ca obiect de reglementare modificarea şi completarea Ordonanţei Guvernului nr.27/2011 privind transporturile rutiere, în sensul reglementării mai stricte a modalităţii de ralizare a transportului rutier, contra cost, de mărfuri în trafic naţional, cu vehicule rutiere a căror masă totală maximă autorizată este cuprinsă între 2,4 tone şi 3,5 tone, a transportului rutier contra cost de persoane cu autovehicule având 9 locuri pe scaune, destinate prin construcţie şi echipate pentru transportul de persoane, precum şi a transportului rutier contra cost de vehicule rutiere defecte sau care sunt avariate, în scopul prevenirii unor evenimente rutiere cu consecinţe extrem de grave.
Membrii Comisiei pentru industrii şi servicii au examinat proiectul de lege în şedinţa din 18 iunie 2013.



La lucrările comisiei au fost prezenţi 26 de deputaţi din totalul de 30 de membri ai comisiei.

         

În urma dezbaterilor, membrii comisiei au hotărât, în unanimitate, adoptarea proiectului de Lege pentru aprobarea Ordonanţei de urgenţă a Guvernului nr.11/2013 pentru modificarea şi completarea Ordonanţei Guvernului nr.27/2011 privind transporturile rutiere, cu amendamente admise şi amendamente respinse, redate în anexa 1, respectiv în anexa 2, care fac parte integrantă din prezentul raport.



În raport de obiectul de reglementare şi conţinutul său, proiectul de lege face parte din categoria legilor ordinare.
PREŞEDINTE,                


SECRETAR,
  Iulian Iancu  



   Radu Bogdan Ţîmpău
Consilier parlamentar, Ioan Bivolaru
Consultant parlamentar, Monica Tudor  










Anexa 1
A M E N D A M E N T E    A D M I S E
	Nr.

crt.
	Text OUG 11/2013


	Text Senat
	Amendamente propuse

(autorul)
	Motivaţia

	0
	1
	2
	3
	4

	1. 
	 _______________
	LEGE

privind aprobarea Ordonanţei de urgenţă a Guvernului nr.11/2013 pentru modificarea şi completarea Ordonanţei Guvernului nr.27/2011 privind transporturile rutiere


	Nemodificat
	

	2. 
	      _________________
	Articol unic.- Se aprobă Ordonanţa de urgenţă a Guvernului nr.11 din 27 februarie 2013 pentru modificarea şi completarea Ordonanţei Guvernului nr.27/2011 privind transporturile rutiere, publicată în Monitorul Oficial al României, Partea I, nr.122 din 5 martie 2013, cu următoarea modificare:

	Articol unic.- Se aprobă Ordonanţa de urgenţă a Guvernului nr.11 din 27 februarie 2013 pentru modificarea şi completarea Ordonanţei Guvernului nr.27/2011 privind transporturile rutiere, publicată în Monitorul Oficial al României, Partea I, nr.122 din 5 martie 2013, cu următoarele modificări şi completări:

	

	3. 
	Ordonanţa de urgenţă

 nr.11/2013 pentru modificarea şi completarea Ordonanţei Guvernului nr.27/2011 privind transporturile rutiere


	_________________
	Nemodificat
	


	0
	1
	2
	3
	4

	4. 
	 Art. i. - Ordonanţa Guvernului nr. 27/2011 privind transporturile rutiere, publicată în Monitorul Oficial al României, Partea I, nr.625 din 2 septembrie 2011, se modifică şi se completeză după cum urmează:


	_________________
	Nemodificat
	

	5. 
	1.După articolul 11 se introduce un nou articol 111 cu următorul cuprins:

"Art. 111 (1) Pentru a efectua transport rutier naţional contra cost de mărfuri cu vehicule rutiere a căror masă maximă autorizată, inclusiv cea a remorcii / semiremorcii,  este 

cuprinsă între 2,4 tone şi 3,5 tone, întreprinderile trebuie să fie autorizate de către autoritatea competentă. 
(2) Pentru a efectua transport rutier naţional contra cost de persoane cu autovehicule având 9 locuri pe scaune, inclusiv locul conducătorului auto, destinate prin construcţie şi echipate pentru transportul de persoane, întreprinderile trebuie să fie autorizate de către autoritatea competentă.
(3) Pentru a efectua transport rutier naţional contra cost de vehicule rutiere defecte sau care sunt avariate, întreprinderile trebuie să fie autorizate de către autoritatea competentă.

(4) Modalitatea de autorizare, precum şi condiţiile care îndeplinite pentru autorizarea transporturilor prevăzute alin. (1)-(3) se stabilesc de către autoritatea competentă prin norme."


	      _________________

	1. La articolul I punctul 1, articolul 111 se abrogă.

Dep.Lucian Şova-PSD
Dep.Vasile Horga-PNL


	Conform Regulamentului CE nr.1072/2009 al parlamentului European şi al Consiliului, art.1 alin.(5) lit.b) şi c), aceste tipuri de transport sunt scutite de orice autorizare a transportului pentru a primi licenţă comunitară.Pentru transportul naţional de mărfuri autorizarea se realizează conform prevederilor art.7 din Legea nr.92/2007 privind serviciile de transport public local şi prevederile art.9 din Legea nr.38/2003 privind transportul în regim de taxi şi în regim de închiriere, care sunt în vigoare. În cadrul acestor legi autoritatea competentă este autoritatea de autorizare a administraţiei publice locale.

Acest tip de transport este autorizat de autoritatea de autorizare, în conformitate cu prevederile art.9 din Lgea nr.38/2003.

Modificarea art.11 din OG 27/2011 privind transporturile rutiere, în sensul includerii întreprinderilor deţinătoare de vehicule rutiere a căror masă autorizată, inclusiv cea a remorcii/semiremorcii este cuprinsă între 2,4 tone şi 3,5 tone şi care efectuează transport rutier naţional contra cost sau transport rutier în cont propriu de mărfuri, în categoria celor care trebuie să fie autorizate de autoritatea competentă reprezintă o măsură care va determina consecinţe economice dintre cele mai nefavorabile asupra dezvoltării sectorului întreprinderilor mici şi mijlocii din România. Autorizarea întreprinderilor deţinătoare de astfel de vehicule rutiere se face în conformitate cu Regulamentul (CE) nr.1072/ 2009 al Parlamentului European şi al Consiliului. Consecinţele unor astfel de măsuri asupra persoanelor fizice autorizate, asociaţii familiale,microîntreprinderi, întreprinderi mici şi mijlocii sau chiar întreprinderi mari vor fi catastrofale, determinând fie creşterea evaziunii fiscale prin ascunderea provenienţei transportului prin documente fictive, fie închiderea celei mai mari părţi a acestor întreprinderi ca urmare a lipsei resurselor financiare pentru autorizare sau a renunţării la ca urmare a actelor de birocraţie sau de corupţie. Cheltuielile de autorizare nu vor putea fi suportate de marea majoritate a întreprinzătorilor privaţi, va creşte birocraţia şi arbitrariul în acordarea autroizaţiilor de transport, inclusiv abuzurile organelor de control în traficul rutier. Departajarea transporturilor contra cost, faţă de cele în nume propriu se va face cu încălcarea drepturilor cetăţenilor prin abuzuri în trafic şi proliferarea actelor şi faptelor de corupţie. În concluzie, vom asista din nou, la suspendarea sau încetarea activităţii unei mari părţi a întreprinderilor mici şi mijlocii, precum şi la o nouă escaladare a şomajului ca urmare a acestor măsuri antieconomice.



	6. 
	2.Articolul 18 se modifică şi va avea următorul cuprins:

"Art. 18 Prevederile privind accesul la transportul rutier în cont propriu se aplică întreprinderilor care efectuează operaţiuni de transport rutier în cont propriu cu vehicule rutiere a căror masă totală maximă autorizată, inclusiv remorca/semiremorca, depăşeşte 2,4 tone, cu autovehicule având cel puţin 9 locuri pe scaune, inclusiv locul conducătorului auto, destinate prin construcţie şi echipate pentru transportul de persoane, respectiv întreprinderilor care efectuează operaţiuni de transport rutier în cont propriu cu vehicule rutiere care se deplasează fără încărcătură."


	      _________________
	2. La articolul I, punctul 2 se abrogă.

Dep.Lucian Şova-PSD
Dep.Vasile Horga-PNL


	Prevedera iniţială este în conformitate cu prevederile art.1 alin.(5) din Regulamentul (CE) nr.1072/ 2009 al Parlamentului European şi al Consiliului privind accesul la piaţa transportului rutier de mărfuri.



	7. 
	3.La articolul 19, litera a) se abrogă.


	      _________________
	3. La articolul I, după punctul 3 se introduce un nou punct, punctul 31, cu următorul cuprins:

 “3. La articolul 19, după litera a) se introduce o nouă literă, litera a1), cu următorul cuprins:
<<a1)transportul de vehicule rutiere defecte sau care sunt avariate;>>”
Dep.Lucian Şova-PSD

	Aceste transporturi se pot autoriza conform prevederilor Legii nr.92/2007.



	8. 
	4.La articolul 19, literele b) şi l) se modifică şi vor avea următorul cuprins:

"b) transportul de mărfuri efectuat cu vehicule rutiere a căror masă totală maximă autorizată, inclusiv remorca/semiremorca, nu depăşeşte 2,4 tone;

................................................

l) transportul de persoane efectuat cu autovehicule având mai puţin de 9 locuri pe scaune, inclusiv locul conducătorului auto, destinate prin construcţie şi echipate pentru acest scop;"


	      _________________
	4. La articolul I, punctul 4 se abrogă.

Dep.Lucian Şova-PSD
Dep.Vasile Horga-PNL


	În conformitate cu prevederile art.1 alin.(5) din Regulamentul CE n.1072/2009.

Autorizarea utilizării autoturismelor în activitatea întreprinderilor pentru activităţi necomerciale este aberantă.

	9. 
	5.La articolul 24, după alineatul (5) se introduce un nou alineat, alineatul (6), cu următorul cuprins:

"(6) Transporturile prevăzute la art. 111 alin. (1) - (3) se efectuează în condiţiile stabilite de către autoritatea competentă prin norme."


	      _________________
	5. La articolul I, punctul 5 alineatul (6) al articolului 24  se abrogă.

Dep.Lucian Şova-PSD
Dep.Vasile Horga-PNL


	Transporturile prevăzute la art.111 alin.(1)-(3) se efectuează conform normelor în vigoare de aplicare a Legii nr.92/2007 privind serviciile de transport local.

Prevederea nu mai este necesară întrucât devine redundantă.



	10. 
	6.Articolul 35 se modifică şi va avea următorul cuprins:

"Art. 35 (1) Transportul rutier contra cost de persoane cu autobuze se poate realiza prin:

a) servicii regulate;

b) servicii regulate speciale;

c) servicii ocazionale.
(2) Transportul rutier naţional contra cost de persoane cu autovehicule având 9 locuri pe scaune, inclusiv locul conducătorului auto, destinate prin construcţie şi echipate pentru acest scop, se poate realiza prin:

a) servicii regulate speciale;

b) servicii ocazionale."

	      _________________
	(1) Nemodificat

6. La articolul I punctul 6, alineatul (2) al articolului 35 se abrogă.
Dep.Lucian Şova-PSD

	Acest tip de transport este reglementat prin Lege a nr.38/2003, care este în vigoare. Realizarea serviciilor regulate speciale şi ocazionale la nivel naţional cu autoturisme, în afară de rent-a-car,  este o mare noutate a cărei consecinţe privind siguranţa sunt ignorate, contrar expunerii de motive.

	11. 
	7.La articolul 40, alineatele (1) şi (4) se modifică şi vor avea următorul cuprins:
"Art. 40 (1) Transportul rutier naţional contra cost de persoane prin servicii regulate se efectuează numai cu autobuze dotate cu aparat de marcat electronic fiscal/case de bilete şi cititor de carduri cu posibilitatea de a transmite date on-line.
......................................
(4) Modul de utilizare, precum şi condiţiile pe care trebuie să le îndeplinească aparatele de marcat electronice fiscale/casele de bilete şi cititoarele de carduri vor fi reglementate prin norme metodologice, aprobate prin hotărâre a Guvernului."


	      _________________
	7. La articolul I punctul 7, alineatele (1) şi (4) ale articolului 40 se modifică şi vor avea următorul cuprins:

"Art. 40. - (1)  Transportul rutier naţional contra cost de persoane prin servicii regulate se efectuează numai cu autobuze dotate cu aparat de marcat electronic fiscal şi cititor de carduri.
Dep.Lucian Şova-PSD
......................................
(4) Modul de utilizare, precum şi condiţiile pe care trebuie să le îndeplinească aparatele de marcat electronice fiscale şi cititoarele de carduri vor fi reglementate prin norme metodologice, aprobate prin hotărâre a Guvernului."

Dep.Lucian Şova-PSD

	Trebuie respectată denumirea exactă, conform legislaţiei în vigoare. În etapa respectivă efortul investiţional pentru operatori este suficient. Nu este justificată transmiterea on-line, care nu este funcţională în toate cazurile.

Conform prevederilor alin.(1).

	12. 
	8.La articolul 41, alineatul (3) se modifică şi va avea următorul cuprins:

"(3) Modelul biletelor, abonamentelor şi legitimaţiilor speciale se stabileşte de Ministerul Transporturilor prin ordin al ministrului transporturilor, cu avizul Ministerului Finanţelor Publice."

	      _________________

	8. La articolul I punctul 8, alineatul (3) al articolului 41 se modifică şi va avea următorul cuprins:

"(3) Modelul biletelor, abonamentelor şi legitimaţiilor speciale se stabileşte prin ordin al ministrului finanţelor publice la propunerea Ministerului Transporturilor."
Dep.Lucian Şova-PSD

	Conform uzanţelor, aceste legitimaţii, care au regim special, sunt atributul Ministerului Finanţelor.

	13. 
	9. După alineatul (4) al articolului 41 se introduce un nou alineat, alin.(5), cu următorul cuprins:

"(5) Transportul rutier în trafic judeţean/interjudeţean al elevilor prevăzuţi la art. 84 alin. (1)-(3) din Legea nr. 1/2011 a educaţiei naţionale, cu modificările şi completările ulterioare, se efectuează de către operatorii de transport rutier."


	- La articolul I punctual 9 articolul 41, alineatul (5) va avea următorul cuprins:

"(5) Transportul rutier în trafic judeţean/interjudeţean al elevilor prevăzuţi la art. 84 alin. (1)-(3) din Legea educaţiei naţionale nr. 1/2011, cu modificările şi completările ulterioare, se efectuează cu autovehiculele deţinute de către unităţile de învăţământ, autorităţile administraţiei publice locale şi/sau operatorii de transport rutier."


	9. La articolul I punctul 9, alineatul (5) al articolul 41 se modifică şi va avea următorul cuprins:

"(5) Transportul rutier în trafic judeţean/interjudeţean al elevilor prevăzuţi la art. 84 alin. (1)-(3) din Legea educaţiei naţionale nr. 1/2011, cu modificările şi completările ulterioare, se efectuează cu autovehiculele destinate transportului de persoane deţinute de către unităţile de învăţământ, autorităţile administraţiei publice locale şi/sau operatorii de transport rutier, după caz, cu respectarea prevederilor legale în vigoare."

Dep.Lucian Şova-PSD

	

	14. 
	10.Articolul 80 se modifică şi va avea următorul cuprins:

"Art. 80 Biletul de călătorie/abonamentul reprezintă Contractul de transport în cazul serviciilor regulate, încheiat între prestator-operator de transport şi beneficiar-călător, prin care operatorul de transport rutier se obligă să efectueze transportul în condiţii de siguranţă şi confort, iar beneficiarul se obligă să achite contravaloarea sa, care include şi asigurarea persoanelor şi a bagajelor, precum şi riscurile ce pot decurge din efectuarea transportului rutier."


	      _________________
	10. La articolul I punctul 10, articolul 80 se modifică şi va avea următorul cuprins:

"Art. 80. - Biletul de călătorie/abonamentul sunt documente cu regim special şi reprezintă contractul de transport în cazul serviciilor regulate, încheiat între prestator-operator de transport şi beneficiar-călător, prin care operatorul de transport rutier se obligă să efectueze transportul prin servicii regulate în condiţii de siguranţă şi confort, iar beneficiarul se obligă să achite anticipat contravaloarea sa, care include şi asigurarea persoanelor şi a bagajelor, precum şi riscurile ce pot decurge din efectuarea transportului rutier."

Dep.Lucian Şova-PSD

	Definiţia corectă.

	15. 
	Art. II În termen de cel mult 60 de zile de la data intrării în vigoare a prezentei ordonanţe de urgenţă, Ministerul Transporturilor va actualiza Normele metodologice privind aplicarea prevederilor referitoare la organizarea şi efectuarea transporturilor rutiere şi a activităţilor conexe acestora stabilite prin Ordonanţa Guvernului nr. 27/2011 privind transporturile rutiere, aprobate prin Ordinul ministrului transporturilor şi infrastructurii nr. 980/2011, publicat în Monitorul Oficial al României, Partea I, nr. 854 din 2 decembrie 2011, cu modificările şi completările ulterioare.


	      _________________
	Nemodificat
	

	16. 
	Art. III Ordonanţa Guvernului nr. 27/2011 privind transporturile rutiere, publicată în Monitorul Oficial al României, Partea I, nr. 625 din 2 septembrie 2011, cu modificările şi completările aduse prin prezenta ordonanţă de urgenţă, se va republica în Monitorul Oficial al României, Partea I, dându-se textelor o nouă numerotare.

	      _________________
	Nemodificat
	


Anexa 2
A M E N D A M E N T E    R E S P I N S E
	Nr.

crt.
	Text OUG 11/2013

aprobată de Senat
	Amendamente propuse

(autorul)
	I. Motivaţia susţinerii

II. Motivaţia respingerii

	0
	1
	2
	3

	1. 
	Art.11 a) transporturi poştale efectuate în cadrul unui serviciu universal;


	Litera a) a articolului 11 se modifică şi va avea următorul cuprins:
Art.11 a) transporturi poştale de orice tip, naţionale sau internaţionale din cadrul serviciilor universale sau oricărui alt tip de servicii poştale;
Dep.Luminiţa Adam-PP-DD


	I. În actuala reglementare se face o discriminare între serviciile poştale universale şi celelalte servicii poştale existente. Pentru eliminarea acestei discriminări şi facilitarea accesului liber la toate tipurile de serviii poştale, se impune modificarea lit.a) a art.11 din O.G. nr.27/2011.
II. Consecinţă a abrogării art.111.




1
11

